ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id ms ms ms ms ms ms de id id id ms ms ms ms id ms de ms ms ms ms ms ms ms id id ms id ms id ms ms ms ms tr ms id hu id ms id ms id ms ms id ms ms ms es id ms es uz ms tr ms ms ms ms ms de ms ms ms ms ms id ms id tr ms ms ms ms id ms en ms id ms id ms ms id tr de tr en id ms de ms ms id ms id ms ms id ms ms ms es id ms en ms ms ms id id ms ms ms id id id ms id ms ms de ms ms ms ms ms id en en id id en id ms id id ms en id id jv ms id id it es id id en id ms ms ms ms ms ms
Hidung Bengkok, Resdung Dan Polip; Ketahui 3 Penyakit Hidung Lazim
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Wajib Tahu! Ini Info Lengkap 3 Masalah Hidung Yang Lazim Didiagnosis Di Malaysia
Disemak secara perubatan oleh Dr. Ahmad Wazir Aiman
3 masalah hidung lazim; resdung, polip hidung dan septum hidung bengkok
Simptom bagi masalah hidung lazim
Punca dan faktor risiko bagi penyakit hidung lazim
Kaedah rawatan bagi masalah hidung lazim
Hindari masalah hidung lazim
Hidung merupakan salah satu deria utama manusia. Tanpanya, kita tidak berupaya untuk mengesan bau, bernafas dengan baik dan merasai kelazatan makanan.
Apabila kita bernafas menggunakan hidung, udara akan masuk melalui laluan nasal ke dalam kaviti hidung, melalui trakea dan sampai ke peparu.
Oleh sebab hidung merupakan struktur yang menapis, melembap dan memanaskan udara yang masuk, kita berupaya untuk bernafas dengan lebih selesa.
Hidung juga mempunyai jutaan reseptor bau yang menjadi tapak untuk molekul bau tertentu melekat padanya, membolehkan anda merasai persepsi terhadap bauan tersebut.
Apa yang lebih mengagumkan, terdapat lebih daripada 1 trilion jenis bau dan hidung kita boleh mengesan kesemuanya untuk dihantar kepada otak dan diterjemahkan kepada persepsi bau.
Namun jika terdapat masalah pada hidung seperti proses keradangan, bendasing tersumbat dan sebagainya, ia boleh mengganggu proses fisiologi bau.
Artikel ini akan membincangkan 3 keadaan kesihatan lazim hidung iaitu resdung, polip hidung dan septum hidung bengkok. Teruskan membaca.
Untuk mendapatkan lebih banyak info tentang Keadaan Telinga, Hidung/Tekak, sila dapatkan di sini.
3 masalah hidung lazim; resdung, polip hidung dan septum hidung bengkok
Resdung adalah jangkitan yang berlaku pada poket udara kecil (sinus) yang terletak di belakang dahi, hidung, tulang pipi dan di antara mata.
Ruangan sinus penting memandangkan ia boleh menghasilkan mukus untuk melindungi badan daripada ancaman jangkitan.
Mukus tersebut boleh memerangkap kuman seperti virus, bakteria dan sebagainya daripada menyebabkan proses patologi penyakit.
Namun, dalam situasi tertentu, bakteria dan pencetus alergi boleh menyebabkan penghasilan mukus berlaku dalam kuantiti yang banyak.
Keadaan ini boleh menyebabkan bukaan sinus tersumbat. Mukus akan berkumpul dan ia akan menjadi lokasi ideal untuk mikroorganisme membiak dan menyebabkan jangkitan.
Septum adalah tulang rawan yang memisahkan bahagian kiri dan kanan hidung. Dalam situasi normal, ia terletak pada bahagian tengah dan membahagikan rongga hidung pada keluasan bukaan yang sama rata.
Namun terdapat keadaan di mana septum tersebut tidak terletak di tengah sebaliknya sama ada ke kiri atau kanan sehingga menyebabkan satu lubang hidung menjadi lebih besar berbanding dengan satu lagi.
Tanpa rawatan, pesakit berisiko mengalami komplikasi kesihatan seperti hidung tersumbat dan kesukaran untuk bernafas. Walau bagaimanapun bukan semua individu akan mengalami simptom akibat masalah septum bengkok.
Pernah tak anda alami simptom selesema yang tidak sembuh-sembuh? Hidung anda tersumbat dan segala ubat yang dibeli tidak menyelesaikan masalah tersebut.
Dalam hal tersebut, anda mungkin mempunyai polip di dalam hidung.
Polip hidung adalah ketumbuhan tidak berbahaya pada permukaan tisu atau mukosa hidung.
Simptom bagi masalah hidung lazim
Walaupun penyakit berbeza boleh menyebabkan gejala yang berlainan, namun bagi sesetengah penyakit, ia mempunyai persamaan dari segi simptom.
Bagi mereka yang mengalami masalah resdung, simptom yang lazim dikenal pasti adalah:
Bagi mereka yang menghidap masalah septum bengkok, anda boleh mengalami simptom seperti berikut:
Sukar bernafas menggunakan hidung.
Sebelah hidung boleh bernafas dengan baik.
Sebelah hidung terasa kering.
Bernafas atau berdengkur kuat semasa tidur.
Bagaimana pula dengan mereka yang menghidap polip? Berikut merupakan simptom yang boleh dialami oleh penghidap.
Postnasal drip (lebihan mukus mengalir ke dalam tekak).
Rasa sakit pada bahagian dahi atau muka.
Jika dilihat pada senarai di atas, terdapat persamaan bagi simptom penyakit terutamanya apabila ia berkaitan dengan proses bernafas memandangkan hidung merupakan organ penting bagi proses fisiologi tersebut.
Sebagai contoh, dalam ketiga-tiga situasi penghidap boleh mengalami sesak nafas dan hilang keupayaan deria bau.
Oleh sebab itulah pemeriksaan doktor sangat penting berikutan ia boleh mengesahkan diagnosis sebelum rawatan yang sesuai boleh diberikan.
Punca dan faktor risiko bagi penyakit hidung lazim
Sesiapa pun boleh mendapat jangkitan sinus. Walau bagaimanapun, bagi mereka yang mempunyai faktor risiko, mereka lebih cenderung untuk mendapat masalah resdung.
Ketumbuhan tulang pada hidung.
Terdapat kontak dengan kulat.
Sistem pertahanan badan lemah.
Pernah mengalami jangkitan peparu atas.
Bagi masalah septum bengkok, ia boleh berpunca daripada masalah kongenital (sejak lahir lagi) atau akibat trauma dan kecederaan yang dialami.
Lazimnya mereka yang terlibat dalam sukan kontak (ragbi, bola sepak dan sebagainya), berlawan (ahli tinju atau pergaduhan) atau kemalangan kereta boleh mendapat masalah ini.
Apa yang lebih teruk lagi adalah keadaan septum bengkok boleh menjadi semakin teruk mengikut usia.
Dalam keadaan tersebut, jika ia menyebabkan simptom sehingga mempengaruhi kualiti hidup, rawatan pembedahan akan disarankan.
Polip nasal terbentuk pada tisu hidung (berasal daripada lapisan mukosa) yang mengalami keradangan.
Lapisan mukosa di dalam hidung secara amnya agak lembap memandangkan tugasnya adalah untuk melindungi dan melembapkan udara yang dihirup.
Apabila berlaku jangkitan atau pencetus alergi, mukosa akan membengkak dan merah. Ia juga akan menghasilkan cecair yang keluar di luar kawalan normal badan.
Jika proses keradangan tersebut dibiarkan lama dan tidak dirawat, ia boleh membentuk polip kelak.
Terdapat beberapa situasi di mana pesakit boleh mendapat polip walaupun mereka tidak mempunyai sebarang isu dengan proses radang hidung.
Sering mendapat jangkitan sinus.
Mereka yang sensitif terhadap ubat anti radang bukan steroid (NSAID).
Kaedah rawatan bagi masalah hidung lazim
Pada awalnya, rawatan bagi masalah resdung lebih tertumpu kepada rawatan simptom.
Oleh sebab hidung tersumbat merupakan simptom yang lazim dan kurang menyenangkan, penggunaan pelembap udara, kain basah suam dan penyembur hidung boleh membantu melegakan gejala tersebut.
Jika simptom masih tidak elok dalam masa seminggu, anda mungkin akan dipreskripsikan dengan rawatan antibiotik.
Ia berikutan dalam tempoh masa tersebut, ia memberikan gambaran bahawa punca kepada resdung yang anda alami adalah jangkitan bakteria.
Maka anda perlu menghabiskan antibiotik tersebut untuk mengelakkan wujudnya strain rintang antibiotik yang bakal menyebabkan lebih banyak komplikasi.
Jika tiada apa yang boleh menyembuhkan resdung, kaedah pembedahan boleh dilakukan untuk mengosongkan sinus, membaiki septum hidung bengkok atau membasmi polip nasal yang terbentuk (jika ada).
Dalam kebanyakan keadaan, ia tidak perlu dirawat. Namun jika ia memerlukan rawatan, pembedahan adalah pilihan yang popular dan lazim dipilih untuk dijalani oleh pesakit.
Kaedah pembedahan tersebut digelar septoplasti atau pembedahan rekonstruktif.
Namun bukan semua individu mampu untuk menjalani pembedahan tersebut berikutan ia berkos tinggi. Bagi yang tidak mampu, rawatan lebih tertumpu kepada kawalan simptom:
Ubat untuk hidung tersumbat.
Rawatan polip nasal terbahagi kepada dua, kaedah farmakologi atau kaedah pembedahan.
Setiap satu daripadanya mempunyai kelebihan dan kelemahan masing-masing.
Bagi penggunaan ubat, penyembur nasal boleh digunakan untuk melegakan simptom selesema dan hidung tersumbat.
Walau bagaimanapun, sekiranya simptom tidak terkawal dengan ubat yang dipreskripsikan oleh doktor, kaedah pembedahan boleh menjadi pilihan untuk membasmi polip tersebut.
Jika polip terlalu besar, doktor akan menjalankan teknik pembedahan endoskopik menggunakan skop yang dilengkapi dengan kamera di penghujungnya.
Selepas pembedahan selesai, pesakit masih perlu memakai penyembur nasal dan cucian air garam bagi mengelakkan pertumbuhan polip baharu.
Hindari masalah hidung lazim
Terdapat beberapa langkah yang boleh diambil untuk mengurangkan risiko berlakunya resdung dan polip nasal. Antaranya adalah:
Ambil vaksin selesema setiap tahun
Amalkan pemakanan seimbang, lebihkan makanan berserat
Cuci tangan secara berkala
Hadkan pendedahan terhadap bahan berbahaya di persekitaran seperti asap, bahan kimia dan sebagainya
Ambil ubat antihistamin untuk merawat alergi dan selesema
Elakkan daripada bergaul dengan mereka yang positif sebarang jangkitan
Bagi penyakit septum bengkok pula, oleh sebab ia boleh berlaku disebabkan punca kongenital, kawalan simptom penting untuk meningkatkan kualiti hidup penghidap.
Resdung, septum hidung bengkok dan polip nasal lazim didiagnosis di seluruh dunia.
Walaupun ia kelihatan tidak mengancam nyawa, namun simptom yang dialami oleh pesakit boleh mempengaruhi kualiti hidup mereka.
Oleh itu, sekiranya anda mempunyai sebarang simptom yang berkait dengan hidung, sila dapatkan nasihat perubatan daripada doktor yang bertauliah.
Hello Health Group tidak menawarkan nasihat perubatan, diagnosis atau rawatan.
Acute sinusitis. (https://my.clevelandclinic.org/health/diseases/15285-acute-sinusitis). Diakses pada 26 Januari 2021.
Acute sinusitis (sinus infection) (Beyond the Basics). (https://www.uptodate.com/contents/acute-sinusitis-sinus-infection-beyond-the-basics). Diakses pada 26 Januari 2021.
Deviated septum. (https://www.mayoclinic.org/diseases-conditions/deviated-septum/multimedia/deviated-septum/img-20008046). Diakses pada 26 Januari 2021.
Nasal polyps. (https://www.mayoclinic.org/diseases-conditions/nasal-polyps/symptoms-causes/syc-20351888). Diakses pada 26 Januari 2021.
A review of nasal polyposis. 9https://www.ncbi.nlm.nih.gov/pmc/articles/PMC2504067/). Diakses pada 26 Januari 2021.
Risau Masalah Resdung Jadi Makin Teruk, Cuba 5 Cara Ini Untuk Mengurangkan Keradangan
Patutlah Individu Dengan Resdung Selalu Naik Banyak Jerawat, Ini 3 Kaitannya!
Ditulis oleh Mohammad Nazri Zulkafli Disemak pada 02/06/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.